θεοι εδοξεν αθηναιων τοις τεταγμενοις ε[ν ελευ]σινι και πανακτωι κ[α]ι φυλει και τοις υπαιθροις επειδη 0[ημ]αινετος διατελει ευνους ων τωι δημωι και εις οσας αυτον λ[ει]τουργιας κεχειροτονηκεν καλως και ενδοξως εξηχεν και προς τ[ε] το κοινον των αιτωλων πλεονακις επρεσβευσεν [ο]μοιως δε και π[ρο]ς τον βασιλεα φιλιππον οπως αν παρ εκατερων τωι [δ]ημωι η τε φιλι[α κ]αι η ειρηνη διατηρηται και μηδ υφ ενος περι[σ]πωμενη η πολις [α]ποκατασταθει εις την εξ αρχης ευδαιμονιαν ουτε κακοπα[θι]αν ουδεμιαν ουτε κι[ν]δυνον υποστελλομενος αλλα και λογωι κ[α]ι εργωι τα συμφεροντα πραττων τει πατριδι ανθ ων αυτον ο δη[μ]ος επεινεσεν τε πλεονακις και εστεφανωσεν χρυσωι στεφανωι χαριν αξιαν αποδιδους [τω]ν ευεργεσιων των εις εαυτον χειροτον[η]θεις δε στρατηγος επι την χωραν την επ ε[λε]υσινος το μεν [πρωτον επι 0]αιρεφωντος αρχοντ[ο]ς καλως κα[ι αξι]ως αυτου εξ[ηγαγεν] την α[ρχην τ]οις τε νομοις α[κο]λουθως κ[α]ι τοις ψηφισμ[ασιν και] πασαν προνοιαν π[οι]ουμενος κ[α]ι επιμ[ελ]ειαν του [μη]θ[εν μηδαμο]υ αδικημα μητε ε[ν] τει χωραι μ[η]τ εν τοις φρουριοις γεν[εσθαι] ωσαυτως δε και παλιν χειροτο[ν]ηθεις το δευτερον επι τη[ν αυ]την χωραν επι διοκλεους αρχ[ο]ντος διετελεσεν υπερτιθε[με]νος εαυτον τει τε προς την φυλακην επιμελειαι και τει πρ[ος τ]ους υφ εαυτον τεταγμενους [φι]λοτιμιαι χειροτονηθεις δ[ε] και το τριτον στρατηγος επι τη[ν] χωραν την επ ελευσινος ε[πι] αισχρωνος αρχοντος της τε [φυ]λακης εφροντισεν της χωρας κ[α]ι των φρουριων καθαπερ κ[αι] εν τοις ενπροσθε χρονοις γινομενης δε και της πανη[γυρε]ως των ελευσ[ι]νιων τωμ μεγαλων εν τοις ετεσιν οις εστρατηγηκεν εθυσεν ταις θεαις μετα των εξ ελευσινος περι της του δημου σωτηριας επεμεληθη δε και της των μυστηριων [τε]λετης καθ ε[καστη]ν στρατηγιαν οπως μετα πασης ασφαλε[ια]ς συντελεσθει διετελεσεν δε και προς τους υφ εαυτον [τετ]αγμενους των πολιτων ισον αυτον παρασκευαζων εν πα[σι κα]ι αδωροδοκητον επεμεληθη δε και της των οψ[ωνιω]ν διαδοσεως σιτον τε παρατιθεμενος εξ ετοιμου ο[πως εχ]ωσιν ως λυσιτελεστατον και εν πασι τοις ετεσιν [αυ]τοις προδιδους αργυριον εις εσθητα αει προνοουμενο[ς τ]ων υφ αυτον τεταγμενων της ευσχημοσυνης και εις ταυ[τ]α ουκ ολιγα εκ των ιδιων αναλισκων και κοινει πασιν ευχρηστων και ιδιαι εκαστου φροντιζων οπως αν ουν και α[θ]ηναιων οι τεταγμενοι εν τοις φρουριοις φαινωνται τιμωντες τους εις τον δη μον φιλοδοξουντας και εις εαυτους φιλοτιμουμενους αγαθει τυχει δεδοχθαι τοις τετ[α]γμενοις των πολιτων εν ελευσινι και πανακτωι κ[α]ι [φυ]λει και τοις υπαιθροις επαινεσαι δημαινετον ερμ[οκλεο]υς αθμονεα και στεφανωσαι αυτον χρυσωι στεφανω[ι κατα] τον νομον και εικονι χαλκει και στησαι αυτην εν [τει] αυλει του ιερου αναγορευσαι δε τον στεφανον τουτ[ο]ν αλωιων τωι πατριωι αγωνι της δε ποιησεως της εικο[ν]ος και της αναγορευσεως επιμεληθηναι τον γραμματεα και τον ταμιαν και τους ειρημενους. οιδ ειρεθησαν επι [τ]ην αναθεσ[ιν] της εικονος [κ]λειτοφων ιφιστιαδης ξ[ε]νοφων βερενικ[ιδης] [-----]ης παιανιευς νι[κα]νδρος τυρμε[ιδης] αθη[να]ιων οι τετ[αγ]μενοι εν ελευσ[ι]νι και οι υπαιθροι δημαινετον ερμοκλεους αθμονεα στρατηγησαντα εφ εαυτων τρις αθηναιων οι τεταγμενοι εν πανακτωι δημαινετον αθμονεα αθηναιων οι τεταγμενοι επι φυλει δημαινετον αθμονεα.
Attica — Eleusis — ca. 209 BC — IG II² 1304 — Syll.³ 547
 ca. 209 BC 